Tunkkarin koulun vanhempainyhdistys Tukevat KOKOUSMUISTIO

Paikka: Tunkkarin koulu

Aika: 28.3.2019

Läsnä: Minna Suhonen, Jenni Vähäkainu, Jukka Tainio, Satu Kellosalo, Mari Huusko, Sari Haapasalo, Satu Tuominiemi

Käsitellyt asiat:

1. Koulun kuulumisia. Kevään aikana koululla on tehty kaksi terveydellisten olojen tarkastusta, joissa on todettu mm. meluhaittaa, hiilidioksidihaittaa, kylmyyttä/vetoisuutta, piha-alueiden haasteita. Tarkastuksissa on ollut mukana koulutyön järjestäjän edustaja ja rehtori, jotka vastaavat vaadittavista muutostoimenpiteistä. Koulun henkilökunta ja oppilaat kuitenkin ovat pysyneet terveinä.
2. **Pihatalkoot** pidetään koululla perjantaina **3.5 klo 10.00-12.00**. Vanhempainyhdistys huolehtii traktorin peräkärryn (Minna Suhonen) roskien kuljetukseen, myös raivaussahan käyttäjiä kysytään mukaan. Kahvituksesta huolehtii vanhempainyhdistys.
3. Koululaisten ja huoltajien yhteinen **kevätretk**i Kortjärven luontopolulle tiistaina **28.5. klo 18.00-20.30**. Retki-ilta korvaa myös koulun kevätjuhlan. Koululta makkarat ja mehut. Vanhempainyhdistys huolehtii tulet ja makkaranpaiston (Jukka Tainio). Koululaisilta pientä ohjelmaa. Luontopolulle mennään omilla kyydeillä. Tapahtumaan pyydetään kodeista ennakkoilmoittautumiset tarjoilun ja kyyditysten järjestämiseksi. Sateen sattuessa pidetään grillijuhlat koululla.
4. Muut asiat: Koululaisten välituntikäyttäytymisestä käytiin keskustelua. Kevään aikana on ollut toistuvia tönimisiä ja nimittelyjä sekä porukasta pois jättämisiä. Myös peliasiat puhuttivat, koska niistä on jonkin verran tullut haittaa koululaisten vapaa-ajalla ja koulussa. Vanhemmat eivät kuitenkaan nähneet erillisen vanhempainillan järjestämistä vielä tässä vaiheessa tarpeelliseksi. Koululla kiinnitetään tarkempaa huomiota käytösasioihin. Tarvittaessa konsultoidaan myös kuraattoria.

Muistion vakuudeksi

Satu Tuominiemi